钦定古今图书集成/明伦汇编/人事典/第073卷 > 荀子 > 《正论篇》
## 钦定古今图书集成/明伦汇编/人事典/第073卷 > 荀子 > 《正论篇》

子，宋子曰：“明见侮之不辱，使人不斗。人皆以见侮为
辱，故斗也。知见侮之为不辱，则不斗矣。”应之曰：“然则
亦以人之情为不恶侮乎？”曰：“恶而不辱也。”曰：“若是，则
必不得所求焉。凡人之斗也，必以其恶之为说，非以
其辱之为故也。今俳优侏儒狎徒，詈侮而不斗者，是
岂讵知见侮之为不辱哉？然而不斗者，不恶故也。今”
人或人其央渎，窃其猪彘，则援剑戟而逐之，不避死
伤，是岂以丧猪为辱也哉？然而不惮斗者，恶之故也。
虽以见侮为辱也，不恶则不斗。虽知见侮为不辱，恶
之则必斗。然则斗与不斗邪？亡于辱之与不辱也，乃
在于恶之与不恶也夫。今子宋子不能解人之恶侮，
而务说人以勿辱也，岂不过甚矣哉！金舌蔽口，犹将
无益也。不知其无益则不知，知其无益也直以欺人
则不仁，不仁不知，辱莫大焉。将以为有益于人邪，则
与无益于人也，则得大辱而退耳。说莫病是矣。子宋
子曰：“见侮不辱。”应之曰：“凡议必将立隆正，然后可也。
无隆正则是非不分，而辩讼不决。故所闻曰：‘天下之
大隆也。是非之封界’”分职，名象之所起，《王制》是也。故
凡言议期命是非，以圣王为师，而圣王之分荣辱是
也。是有两端矣，有义荣者，有势荣者，有义辱者。有势
辱者，志意修，德行厚，知虑明，是荣之由中出者也，夫
是之谓义荣。爵列尊，贡禄厚，形势胜，上为天子诸侯，
下为卿相士大夫，是荣从外至者也，夫是之谓势荣。
流淫污僈，犯分乱理，骄暴贪利，是辱之由中出者也，
夫是之谓义辱。詈侮捽搏，捶笞膑脚，斩断枯磔藉，靡
舌是辱之由外至者也，夫是之谓势辱，是荣辱之
两端也。故君子可以有势辱，而不可以有义辱；小人
可以有势荣，而不可以有义荣。有势辱，无害为尧；有
势荣，无害为桀。义荣势荣，唯君子而后兼有之；义辱
势辱，唯小人而后兼有之，是荣辱之分也。圣王以为
法，士大夫以为道，官人以为守，百姓以为成俗，万世
不能易也。